Diari Oficial de la Generalitat Valenciana


Sumari del DOGV 4284, del 03-07-2002 (2002/7206)

RESOLUCIÓ de 26 de juny de 2002, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 22 de novembre de 2001 (DOGV núm. 4.139, de 30 de novembre de 2001), de la Conselleria de Benestar Social, i determinats per la Resolució de 25 de febrer de 2002 (DOGV núm. 4.200, de 28 de febrer de 2002).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4284

Data del DOGV
:   03-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/7206


Data del document
:   26-06-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * suport econòmic
    * discapacitat
    * ajuda als discapacitats
    * modificació pressupostària

RESOLUCIÓ de 26 de juny de 2002, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 22 de novembre de 2001 (DOGV núm. 4.139, de 30 de novembre de 2001), de la Conselleria de Benestar Social, i determinats per la Resolució de 25 de febrer de 2002 (DOGV núm. 4.200, de 28 de febrer de 2002). [2002/X7206]
  
L'Orde de 22 de novembre de 2001, de la Conselleria de Benestar Social, per la qual es regulen i convoquen ajudes en matèria de servicis socials en el Sector de Discapacitats per a l'exercici 2002, publicada en el DOGV núm. 4.139, de data 30 de novembre de 2001, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot estant condicionat el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de Pressuposts de la Generalitat Valenciana, per a l'exercici 2002 en aplicació d'allò que establix la disposició addicional tercera de l'esmentada Orde de 22 de novembre, i d'acord amb allò previst en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir mitjançant Resolució de 25 de febrer de 2002 (DOGV núm. 4.200, de 28 de febrer de 2002) a donar publicitat als crèdits i a les línies de subvenció destinades a finançar les ajudes regulades per l'Orde de 22 de novembre de 2001, de la Conselleria de Benestar Social.
  
Una vegada transcorreguda una part de l'exercici pressupostari i ateses les sol·licituds d'ajudes presentades, i com que hi ha un crèdit sobrant resulta necessària una nova distribució dels crèdits, tot havent de minorar aquelles línies de subvenció en què les necessitats han sigut menors de les previstes.
  
Per tant, segons allò exposat i per donar compliment a l'últim paràgraf de la resolució citada, resolc:
  
Primer
  
Modificar la quantia del crèdit que ha de finançar l'Orde de 22 de novembre de 2001, de la línia de subvenció que s'indica a continuació:
  
- Denominació: Programes Discapacitats
  
- Línia de subvenció: T2189/000/02
  
- Consignació pressupostària: minoració de 188.898,42 euros i passa de 1.636.145 euros a 1.447.246,58 euros
  
- Procedència i quantia dels fons:
  
Propis no condicionats 1.419.311,54 euros
  
Propis condicionats: 13.967,52 euros
  
Externa: Ministeri de Treball i Assumptes Socials: 13.967,52 euros.
  
Segon
  
Publicar la present resolució en el Diari Oficial de la Generalitat Valenciana